CELEX: 32012R0489
Language: fi
Date: 2012-06-08 00:00:00
Title: Komission täytäntöönpanoasetus (EU) N:o 489/2012, annettu 8 päivänä kesäkuuta 2012 , vitamiinien, kivennäisaineiden ja eräiden muiden aineiden lisäämisestä elintarvikkeisiin annetun Euroopan parlamentin ja neuvoston asetuksen (EY) N:o 1925/2006 16 artiklan soveltamista koskevista yksityiskohtaisista säännöistä  ETA:n kannalta merkityksellinen teksti

9.6.2012   
            
            
               FI
            
            
               Euroopan unionin virallinen lehti
            
            
               L 150/71
            
         KOMISSION TÄYTÄNTÖÖNPANOASETUS (EU) N:o 489/2012,
   annettu 8 päivänä kesäkuuta 2012,
   vitamiinien, kivennäisaineiden ja eräiden muiden aineiden lisäämisestä elintarvikkeisiin annetun Euroopan parlamentin ja neuvoston asetuksen (EY) N:o 1925/2006 16 artiklan soveltamista koskevista yksityiskohtaisista säännöistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vitamiinien, kivennäisaineiden ja eräiden muiden aineiden lisäämisestä elintarvikkeisiin 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1925/2006 (1) ja erityisesti sen 16 artiklan,
   sekä katsoo seuraavaa:
   
               (1)
            
            
               Asetuksen (EY) N:o 1925/2006 16 artiklassa säädetään, että komissio toimittaa Euroopan parlamentille ja neuvostolle viimeistään 1 päivänä heinäkuuta 2013 kertomuksen asetuksen täytäntöönpanon vaikutuksista. Jäsenvaltioiden on tältä osin toimitettava tarvittavat tiedot komissiolle.
            
         
               (2)
            
            
               Jäsenvaltioiden toimittamien tietojen olisi katettava elintarvikkeiden, joihin on lisätty vitamiineja ja kivennäisaineita, markkinoiden kehitys, mukaan lukien tiedot markkinoilla tapahtuneista muutoksista sen jälkeen, kun vitamiinien ja kivennäisaineiden lisäämistä elintarvikkeisiin koskevat säännöt yhdenmukaistettiin unionin tasolla.
            
         
               (3)
            
            
               Tiedoista olisi käytävä ilmi elintarvikkeiden, joihin on lisätty vitamiineja ja kivennäisaineita, kulutus sekä vitamiinien ja kivennäisaineiden saanti koko väestön ja tarvittaessa tiettyjen väestöryhmien osalta. Näihin olisi sisällyttävä tietoa ruokailutottumusten muutoksista sen jälkeen, kun vitamiinien ja kivennäisaineiden lisäämistä elintarvikkeisiin koskevat säännöt yhdenmukaistettiin.
            
         
               (4)
            
            
               Jäsenvaltioiden olisi lisäksi toimitettava tietoa muiden aineiden kuin vitamiinien ja kivennäisaineiden lisäämisestä elintarvikkeisiin, mukaan lukien ravintolisät, jotka määritellään ravintolisiä koskevan jäsenvaltioiden lainsäädännön lähentämisestä 10 päivänä kesäkuuta 2002 annetussa Euroopan parlamentin ja neuvoston direktiivissä 2002/46/EY (2). Toimitettaviin tietoihin olisi sisällyttävä tietoa tällaisten elintarvikkeiden kulutuksesta ja lisättyjen aineiden määristä sekä kansallisista lainsäädäntö- ja muista toimenpiteistä, joiden avulla on pyritty rajoittamaan eräiden muiden aineiden käyttöä elintarvikkeissa tai kieltämään niiden käyttö kokonaan.
            
         
               (5)
            
            
               Näiden yksityiskohtaisten sääntöjen avulla on laadittava luettelo niistä tiedoista, jotka jäsenvaltioiden olisi kerättävä ja toimitettava komissiolle, sekä vahvistettava yhteinen malli tietojen esittämistä varten.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan yksityiskohtaiset säännöt, jotka koskevat asetuksen (EY) N:o 1925/2006 16 artiklan soveltamista ja erityisesti niitä tietoja, jotka jäsenvaltioiden on toimitettava komissiolle asetuksen (EY) N:o 1925/2006 täytäntöönpanon vaikutusten arvioimiseksi.
   2 artikla
   Tarvittavat tiedot
   1.   Jäsenvaltioiden on toimitettava komissiolle viimeistään 1 päivänä heinäkuuta 2012 tarvittavat tiedot, jotka koskevat erityisesti seuraavia seikkoja:
   
               a)
            
            
               elintarvikkeiden, joihin on lisätty vitamiineja ja kivennäisaineita, kansallisten markkinoiden kehitys asetuksen (EY) N:o 1925/2006 soveltamispäivästä lähtien;
            
         
               b)
            
            
               elintarvikkeiden, joihin on lisätty vitamiineja ja kivennäisaineita, kulutus;
            
         
               c)
            
            
               väestön vitamiinien ja kivennäisaineiden saanti;
            
         
               d)
            
            
               muiden aineiden kuin vitamiinien ja kivennäisaineiden lisääminen elintarvikkeisiin, mukaan lukien direktiivin 2002/46/EY 2 artiklan a alakohdassa määritellyt ravintolisät, sekä tiedot tällaisten elintarvikkeiden kulutuksesta ja elintarvikkeisiin ja ravintolisiin lisättyjen aineiden määristä.
            
         2.   Edellä 1 kohdassa tarkoitettujen, jäsenvaltioiden komissiolle toimittamien tietojen olisi sisällettävä vähintään tämän asetuksen liitteessä I luetellut tiedot.
   Tarvittavat yksityiskohtaiset tiedot on toimitettava komissiolle tämän asetuksen liitteessä II olevan mallin mukaisesti.
   3.   Jäsenvaltion on ilmoitettava komissiolle, jos jokin liitteessä I tarkoitetuista tiedoista ei ole saatavilla tai sitä ei voida muusta syystä toimittaa komissiolle viimeistään 1 päivänä heinäkuuta 2012.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 404, 30.12.2006, s. 26.
   
      (2)  EYVL L 183, 12.7.2002, s. 51.
   
      LIITE I
      
         Tiedot, jotka jäsenvaltioiden on toimitettava asetuksen (EY) N:o 1925/2006 täytäntöönpanon vaikutusten arviointia varten
      
      
                  A.
               
               
                  Tietoihin elintarvikkeiden, joihin on lisätty vitamiineja ja kivennäisaineita, kansallisten markkinoiden kehityksestä on sisällytettävä seuraavaa:
                  
                              1.
                           
                           
                              yleistietoa kansallisista markkinoista, mukaan lukien tiettyjen elintarvikkeiden tai elintarvikeryhmien markkinaosuudet;
                           
                        
                              2.
                           
                           
                              tietoa kansallisten markkinoiden kehityssuuntauksista.
                           
                        Edellä 1 ja 2 kohdassa tarkoitettuihin tietoihin on sisällyttävä tiedot niistä elintarvikkeista, jotka sisältävät yleisimmin lisättyjä vitamiineja ja kivennäisaineita, sekä tiedot elintarvikkeisiin lisättyjen vitamiinien ja kivennäisaineiden määristä. Nämä tiedot voidaan hankkia saatavilla olevista markkinakertomuksista, kansallisista valvontatoimenpiteistä sekä muista keskeisistä, yksilöidyistä lähteistä.
               
            
                  B.
               
               
                  Tietoihin elintarvikkeiden, joihin on lisätty vitamiineja ja kivennäisaineita, kulutuksesta on sisällytettävä seuraavaa:
                  
                              1.
                           
                           
                              tiedot tiettyjen elintarvikkeiden tai elintarvikeryhmien, joihin on lisätty vitamiineja ja kivennäisaineita, kulutuksesta koko väestön ja tarvittaessa tiettyjen väestöryhmien osalta mukaan lukien kulutustiedot niistä elintarvikkeista, jotka sisältävät yleisimmin lisättyjä vitamiineja ja kivennäisaineita, sekä tiedot elintarvikkeisiin lisättyjen vitamiinien ja kivennäisaineiden määristä;
                           
                        
                              2.
                           
                           
                              tiedot kansallisesti edustavista ruokavaliotutkimuksista, tieteellisistä tutkimuksista ja muista keskeisistä ja yksilöidyistä lähteistä saadusta informaatiosta, mukaan lukien tiedot ruokavaliotutkimuksissa käytetyistä menetelmistä, kuten ruokavalion arviointimenetelmistä, sekä arvioinnin kohteena olevista väestöryhmistä ja ikäryhmistä;
                           
                        
                              3.
                           
                           
                              tiedot mahdollisesti havaituista muutoksista yleisissä ruokailutottumuksissa sekä elintarvikkeiden, joihin on lisätty vitamiineja ja kivennäisaineita, kulutuksessa ja erityisesti muutoksista, jotka voivat liittyä asetuksen (EY) N:o 1925/2006 soveltamispäivään. Jäsenvaltioiden on toimitettava havaittujen muutosten perustana olevat yksityiskohtaiset tiedot, mukaan lukien tarkat tiedot perustilanteesta, jonka pohjalta on verrattu elintarvikkeiden, joihin on lisätty vitamiineja ja kivennäisaineita, aiempaa ja tämänhetkistä kulutusta.
                           
                        
            
                  C.
               
               
                  Tietoihin vitamiinien ja kivennäisaineiden saannista on sisällytettävä seuraavaa:
                  
                              1.
                           
                           
                              tiedot vitamiinien ja kivennäisaineiden saannista koko väestön ja tarvittaessa tiettyjen väestöryhmien osalta; nämä tiedot on hankittava tämän liitteen B kohdan 2 alakohdassa tarkoitetuista tietolähteistä;
                           
                        
                              2.
                           
                           
                              tiedot mahdollisesti havaituista muutoksista vitamiinien ja kivennäisaineiden saannissa, mukaan lukien sellaiset vitamiinien ja kivennäisaineiden saannissa esiintyvät kehityssuuntaukset, jotka voivat liittyä asetuksen (EY) N:o 1925/2006 soveltamispäivään. Jäsenvaltioiden on toimitettava havaittujen muutosten perustana olevat yksityiskohtaiset tiedot, mukaan lukien tarkat tiedot perustilanteesta, jonka pohjalta on verrattu vitamiinien ja kivennäissaneiden saantia ennen asetuksen (EY) N:o 1925/2006 soveltamispäivää ja sen jälkeen.
                           
                        
            
                  D.
               
               
                  Tietoihin muiden aineiden kuin vitamiinien ja kivennäisaineiden lisäämisestä elintarvikkeisiin on sisällytettävä seuraavaa:
                  
                              1.
                           
                           
                              tiedot elintarvikkeiden, joihin on lisätty eräitä muita aineita, kansallisista markkinoista, mukaan lukien eräiden elintarvikkeiden tai elintarvikeryhmien markkinaosuudet;
                           
                        
                              2.
                           
                           
                              tiedot direktiivin 2002/46/EY 2 artiklan a alakohdassa tarkoitettujen ravintolisien kansallisista markkinoista;
                           
                        
                              3.
                           
                           
                              tiedot elintarvikkeisiin yleisimmin lisätyistä aineista niiden tietojen perusteella, joita saadaan käytettävissä olevista markkinakertomuksista, kansallisista valvontatoimenpiteistä ja muista keskeisistä ja yksilöidyistä lähteistä ja joiden on sisällettävä tietoa tiettyihin elintarvikkeisiin tai elintarvikeryhmiin lisättyjen muiden aineiden määristä;
                           
                        
                              4.
                           
                           
                              tiedot kansallisista lainsäädäntö- ja muista toimenpiteistä, joiden avulla pyritään rajoittamaan muiden aineiden käyttöä elintarvikkeiden valmistuksessa, ravintolisät mukaan lukien, tai kieltämään niiden käyttö kokonaan.
                           
                        
            
   
      LIITE II
      
         Malli, jonka mukaisesti jäsenvaltioiden on toimitettava tiedot
      
      
         Elintarvikkeiden, joihin on lisätty vitamiineja ja kivennäisaineita, markkinoiden kehitys
      
      
                  Toimitettavat tiedot
               
               
                  Tietolähde
               
            
                  Elintarvikkeiden, joihin on lisätty vitamiineja ja kivennäisaineita, kansalliset markkinaosuudet elintarvikeryhmittäin elintarvikkeiden luokittelujärjestelmän FoodEx (1) kahdenkymmenen tärkeimmän elintarvikeryhmän mukaisesti, lukuun ottamatta erityisruokavaliovalmisteita ja ravintolisiä.
               
               
                   
               
            
                  Elintarvikkeiden, joihin on lisätty vitamiineja ja kivennäisaineita, markkinaosuuksien kehitys ja erityisesti tiedot markkinoista ennen asetuksen (EY) N:o 1925/2006 soveltamispäivää ja sen jälkeen.
               
               
                   
               
            
         Elintarvikkeiden, joihin on lisätty vitamiineja ja kivennäisaineita, kulutus
      
      
                  Toimitettavat tiedot
               
               
                  Tietolähde
               
            
                  Elintarvikkeiden, joihin on lisätty vitamiineja ja kivennäisaineita, keskimääräinen kulutus koko väestön osalta.
                  Elintarvikkeiden, joihin on lisätty vitamiineja ja kivennäisaineita, keskimääräinen kulutus seuraavissa väestöryhmissä:
                  
                              —
                           
                           
                              aikuiset (18 vuotta täyttäneet);
                           
                        
                              —
                           
                           
                              alle 18-vuotiaat; ja tarvittaessa tietyissä ikäryhmissä; sekä
                           
                        
                              —
                           
                           
                              elintarvikeryhmittäin elintarvikkeiden luokittelujärjestelmän FoodEx kahdenkymmenen tärkeimmän elintarvikeryhmän mukaisesti, lukuun ottamatta erityisruokavaliovalmisteita ja ravintolisiä.
                           
                        
               
                   
               
            
                  Elintarvikkeisiin lisättyjen vitamiinien ja kivennäisaineiden määrät elintarvikkeiden luokittelujärjestelmän FoodEx kahdenkymmenen tärkeimmän elintarvikeryhmän mukaisesti. Määrät on ilmoitettava joko tarkkoina lukuina tai vaihteluvälinä.
               
               
                   
               
            
                  Elintarvikkeiden, joihin on lisätty vitamiineja ja kivennäisaineita, kulutuksessa havaitut muutokset mukaan lukien tiedot perustilanteesta, jonka pohjalta on verrattu kulutusta ennen asetuksen (EY) N:o 1925/2006 soveltamispäivää ja sen jälkeen.
               
               
                   
               
            
         Vitamiinien ja kivennäisaineiden saanti
      
      
                  Toimitettavat tiedot
               
               
                  Tietolähde
               
            
                  Vitamiinien ja kivennäisaineiden keskimääräinen saanti koko väestön osalta.
                  Vitamiininen ja kivennäisaineiden keskimääräinen saanti seuraavien väestöryhmien osalta:
                  
                              —
                           
                           
                              aikuiset (18 vuotta täyttäneet);
                           
                        
                              —
                           
                           
                              alle 18-vuotiaat; ja tarvittaessa ikäryhmittäin.
                           
                        
               
                   
               
            
                  Elintarvikkeiden kulutustutkimuksissa käytetyt menetelmät (lähinnä ruokavalion arviointimenetelmät, ikäryhmät ja väestöryhmät).
               
               
                   
               
            
                  Vitamiinien ja kivennäisaineiden saannissa havaitut muutokset, mukaan lukien tiedot perustilanteesta, jonka pohjalta on verrattu saantia ennen asetuksen (EY) N:o 1925/2006 soveltamispäivää ja sen jälkeen.
               
               
                   
               
            
         Muiden aineiden kuin vitamiinien ja kivennäisaineiden lisääminen
      
      
                  Toimitettavat tiedot
               
               
                  Tietolähde
               
            
                  Elintarvikkeiden ja ravintolisien, joihin on lisätty muita aineita, kansalliset markkinaosuudet seuraavien käytettyjen aineryhmien osalta:
                  
                              1.
                           
                           
                              Aminohapot
                           
                        
                              2.
                           
                           
                              Entsyymit
                           
                        
                              3.
                           
                           
                              Prebiootit ja probiootit
                           
                        
                              4.
                           
                           
                              Välttämättömät rasvahapot ja muut erityiset rasvahapot
                           
                        
                              5.
                           
                           
                              Kasvit ja kasviuutteet
                           
                        
                              6.
                           
                           
                              Muut aineet
                           
                        
               
                   
               
            
                  Markkinaosuuksien kehitys ja erityisesti tiedot markkinoista ennen asetuksen (EY) N:o 1925/2006 soveltamispäivää ja sen jälkeen.
               
               
                   
               
            
                  Kansalliset toimenpiteet, joiden avulla rajoitetaan muiden aineiden käyttöä elintarvikkeiden, mukaan lukien ravintolisät, valmistuksessa tai kielletään niiden käyttö kokonaan.
               
               
                   
               
            
         (1)  Euroopan elintarviketurvallisuusviranomainen (EFSA): The food classification and description system FoodEx 2 (tarkistettu luonnos 1). Supporting Publications 2011:215 [438 sivua]. Saatavilla verkossa osoitteessa www.efsa.europa.eu.